《春日写景》
明代·朱诚泳

楼阁深沈画景长，淡云轻霭散晴光。柳堤风煖莺莺巧，花径泥融燕燕忙。

歌管传声来别院，鞦韆送影过邻墙。青春莫负韶华好，秉烛还须照海棠。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。